Diari Oficial de la Generalitat Valenciana


Sumari del DOGV 9791, del 19-02-2024 (2024/1323)

RESOLUCIÓ de 13 de febrer de 2024, de la directora general de Formació Professional, per la qual se sotmeten al tràmit de consulta pública els projectes d'ordre de la Conselleria d'Educació, Universitats i Ocupació, per les quals es desenvolupen per a la Comunitat Valenciana els currículums dels cicles formatius de grau mitjà i de grau superior de totes les famílies professionals ja implantats, segons el que disposa la Llei orgànica 3/2022, de 31 de març, d'ordenació i integració de la Formació Professional i el Reial decret 659/2023, de 18 de juliol, pel qual es desenvolupa l'ordenació del Sistema de Formació Professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9791

Data del DOGV
:   19-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1323


Data del document
:   13-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 13 de febrer de 2024, de la directora general de Formació Professional, per la qual se sotmeten al tràmit de consulta pública els projectes d'ordre de la Conselleria d'Educació, Universitats i Ocupació, per les quals es desenvolupen per a la Comunitat Valenciana els currículums dels cicles formatius de grau mitjà i de grau superior de totes les famílies professionals ja implantats, segons el que disposa la Llei orgànica 3/2022, de 31 de març, d'ordenació i integració de la Formació Professional i el Reial decret 659/2023, de 18 de juliol, pel qual es desenvolupa l'ordenació del Sistema de Formació Professional. [2024/1323]  
  
Els projectes d'ordre que se sotmeten a consulta pública, tenen per objecte desenvolupar per a la Comunitat Valenciana els currículums dels cicles formatius de grau mitjà i de grau superior de totes les famílies professionals, segons el que disposa la Llei orgànica 3/2022, de 31 de març, d'ordenació i integració de la Formació Professional i el Reial decret 659/2023, de 18 de juliol, pel qual es desenvolupa l'ordenació del Sistema de Formació Professional, per tal d'adequar el seu contingut al que estableixen els esmentats textos legals.  
L'article 133 de la Llei 39/2015, de l'1 d'octubre, del procediment administratiu comú de les administracions públiques, estableix els tràmits de participació ciutadana necessaris en la tramitació de projectes normatius.  
Els articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, estableixen que amb caràcter previ a l'elaboració del projecte normatiu, s'obrirà el tràmit de consulta pública prèvia que es publicarà en el Diari Oficial de la Generalitat Valenciana, almenys un dia abans del seu inici, essent el termini de consulta 10 dies naturals en cas d'urgència de la tramitació.  
D'acord amb l'exposat, i amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions que em confereix el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), resolc:   
  
  
Sotmetre al tràmit de consulta pública els projectes d'ordre de la Conselleria d'Educació, Universitats i Ocupació, per les quals es desenvolupen per a la Comunitat Valenciana els currículums dels cicles formatius de grau mitjà i de grau superior de totes les famílies professionals, segons el que disposa la Llei orgànica 3/2022, de 31 de març, d'ordenació i integració de la Formació Professional i el Reial decret 659/2023, de 18 de juliol, pel qual es desenvolupa l'ordenació del Sistema de Formació Professional. Els currículums estan actualment recollits en https://ceice.gva.es/web/formacion-profesional/oferta1 i es concreta en les següents famílies professionals:  
Activitats físiques i esportives  
Administració i gestió  
Agrària  
Arts gràfiques  
Arts i artesanies  
Comerç i màrqueting  
Edificació i obra civil  
Electricitat i electrònica  
Energia i aigua  
Fabricació mecànica  
Hostaleria i turisme  
Imatge personal  
Imatge i so  
Indústries alimentàries  
Indústries extractives  
Informàtica i comunicacions  
Instal·lació i manteniment  
Fusta, moble i suro  
Marítim pesquera  
Química  
Sanitat  
Seguretat i medi ambient  
Serveis socioculturals i a la comunitat  
Tèxtil, confecció i pell  
Transport i manteniment de vehicles  
Vidre i ceràmica  
  
El termini per a la presentació d'observacions serà de 10 dies, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius i el que disposa la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana.   
Es podran realitzar les al·legacions, suggeriments o observacions efectuades per les persones o entitats que es consideren interessades en l'enllaç següent: https://gvaparticipa.gva.es/legislation/processes.  
  
València, 13 de febrer de 2024.- La directora general de Formació Professional: Marta Armendia Santos.